Pikk vaikus eetris ei tähenda alati seda, et saatejuht on magama jäänud.  Väike küllastumus internetist ja üsna tempokas-energiat rööviv elu on põhjuseks.  Mis vahepeal?  Olin märtsis 8 päeva Hispaanias tööreisil.  Eks ma tegelikult võtan siiamaani hoogu, et blogisse väike reisikirjeldus teha.  Ei ole pealehakkamist.  Tööalaselt pingeline aeg.  Vaimne pinge on möödumas (ma loodan), tempo jääb.  Täna andsin lahtise tunni soomlastele. Nädala jagu oleme teatrifestivali jaoks proove teinud ja homme lähen lastega looduslaagrisse.  Esimene ööbimine oma klassiga, eks näis. Põnevil oleme nii mina kui lapsed.  Järgmisel nädalal võõrustame taas  kolm päeva väliskülalisi Inglismaalt, Saksamaalt ja Hispaaniast.  Siis nädalake harjutamist, siis teatrifestival ja seejärel tasemetööd.  Ma loodan, et tegusus kiirendab suve saabumist.  Ilmad on meeletult soojad, olen roosa - pidevast päikesest.  Nüüd lubab jahedamat, ei teagi, kas rõõmustada.  Aed rohetab silmnähtavalt ja juba ma kaevan ja istutan veidi.  Täna panime maale 2 lehist kasvama.